text: (03.01.1930, в. Чэрні Брэсцкага р-на Брэсцкай вобл), маёр у адстаўцы, артыст. Сябар клуба “Спадчына” (1988). З сям’і селяніна-хутараніна.
  Скончыў Тамбоўскае авіяцыйнае радыётэхнічнае вучылішча (1953). Інструктар практычнага навучання гэтага вучылішча, служба ў войсках супрацьпаветранай абароны (1953 – 1977). Дэмабілізаваны ў 1977 г. у званні маёра. Узнагароджаны памятнымі медалямі. Пасля дэмабілізацыі прыехаў на жыхарства ў Мінск і працаваў на заводзе вылічальнай тэхнікі. Аначасова закончыў акцёрскую студыю і атрымаў званне “Артыст народнага тэатра”. Працуе ў Народным тэатры “На Доўгім Бродзе” (на базе Палаца культуры трактарнага завода). Сыграў больш за 30 роляў. Лаўрэат саюзных, абласных, рэспубліканскіх конкурсаў народных тэатраў.
  Актыўны ўдзельнік беларускага нацыянальнага Адраджэння: сябар Беларускага народнага фронту, сябар Таварыства беларускай школы і Таварыства Беларускай мовы імя Ф.Скарыны. Сакратар Кастрычніцкай суполкі ТБМ г. Мінска. Змагар за духоўнае адраджэнне нашага народа Паставіў задачу разам з іншымі адраджэнцамі вярнуць беларускаму народу гвалтоўна адабраную ў яго царскім урадам грэка-каталіцкую (уніяцкую ) царкву. Старшыня царкоўнай рады парафіі Маці Божай Нястомнай Дапамогі з першых дзён яе існавання. За ўнёсак у духоўнае адраджэнне мае ўзнагароды ад царкоўных уладаў і каштоўны падарунак ад імя Папы Паўла Яна ІІ.
  За актыўны ўдзел у справе нацыянальнага Адраджэння Камітэтам Ушанавання ўзнагароджаны медалём Герба “Пагоня” (25.03.1998) і адпаведным дыпломам. Занесены ў Кнігу гонару “Рупліўцы твае, Беларусь”.